ועדת הפנים והגנת הסביבה, כנסת 24, פרוטוקול מספר 1, 2021-07-26 13:30

ניר אורבך: צוהריים טובים.

ניר אורבך: אנחנו, יושב-ראש הכנסת ואני יחד עם מזכירת הכנסת, ב-session הופעות בוועדות.

ניר אורבך: אנחנו מתנצלים, שוב, על האיחור הקל.

ניר אורבך: אנחנו נפתח את הישיבה של ועדת הפנים.

ניר אורבך: אני שמח להעלות להצבעה את מועמדותו של חברנו, סעיד אלחרומי, כיושב-ראש הוועדה.

ניר אורבך: אנחנו מאחלים לך בהצלחה גדולה, וסמוכים ובטוחים שתעשה את העבודה לטובת כולנו.

ניר אורבך: אקרא כרגע את ההודעה: בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

ניר אורבך: ועדת הכנסת החליטה להמליץ לוועדת הפנים והגנת הסביבה לבחור בחבר הכנסת סעיד אלחרומי כיושב-ראש הוועדה.

ניר אורבך: מי בעד? – ירים את ידו.

ניר אורבך: בעד המלצת ועדת הכנסת – 7

ניר אורבך: נמנעים – אין

לאה קריכלי: שישה.

איתן גינזבורג: את רון כץ ראית?

לאה קריכלי: לא.

לאה קריכלי: שבעה בעד.

): מי נגד?

אחמד טיבי: עכשיו אפשר לקיים את הישיבה.

מוסי רז: מעניין לדעת מה אתם מצביעים.

מוסי רז: הצבענו כבר.

קריאה: לא.

קריאה: אבל הוא מבקש להוסיף את קולו.

אחמד טיבי: הצבעה?

אחמד טיבי: – רביזיה.

אחמד טיבי: ..

אחמד טיבי: הצבעת?

איתן גינזבורג: הצבענו כרגע.

מוסי רז: לא.

מוסי רז: תבקש להוסיף את קולך.

): יפה.

): בסדר גמור.

): נצרף את קולם.

): הוועדה בחרה פה אחד בחבר הכנסת סעיד אלחרומי כיושב-ראש הוועדה.

): אני שמח להעביר לך את השרביט.

): בוא ונתחלף במקומות.

): בהצלחה גדולה.

סעיד אלחרומי: תודה.

סעיד אלחרומי: אדוני יושב-ראש הכנסת, אדוני יושב-ראש ועדת הכנסת, מזכירת הכנסת, חבריי חברי הכנסת, נוכחים נכבדים, צוות הוועדה וכל מי שצופה בנו, בשעה טובה ועדת הפנים יוצאת לדרך לאחר מספר חודשים.

סעיד אלחרומי: זו ועדה מאוד חשובה.

סעיד אלחרומי: ישנן משימות רבות שעומדות לפתחה של ועדה זו, ועדת הפנים והגנת הסביבה, ובעיקר בנושאים שקשורים לחיי היום-יום של אזרחי המדינה.

סעיד אלחרומי: אנחנו, בזמן הקצר שנותר עד לסיום המושב הזה, נתאמץ לקיים כמה שאפשר ישיבות ולצופף את זה, כדי לטפל בסוגיות הבוערות שנמצאות על שולחן הוועדה, וכמובן שמצפה לנו עוד תקופה ארוכה ביחד, כך אני מקווה.

סעיד אלחרומי: אני רוצה להודות לכל החברים שנתנו בי אמון בישיבה הזאת.

סעיד אלחרומי: אני מודה לכם אחד-אחד.

סעיד אלחרומי: אני מודה לחבריי מסיעת רע"ם שנתנו בי אמון להיבחר לתפקיד הזה, ולכל מי שתרם לקיום המעמד הזה.

סעיד אלחרומי: חברים, ישנן סוגיות שמעניינות את אזרחי המדינה, שבהן אנחנו חייבים להתעלות על אפילו קונפליקטים פוליטיים ואי-הבנות ואי-הסכמות פוליטיות.

סעיד אלחרומי: אני מקווה כבר מחר להביא את הנושא הראשון שזה נושא האסירים.

סעיד אלחרומי: אני מקווה שמחר נביא אותו לדיון ראשון של הוועדה, ואחר כך ביחד נעבוד כדי לנסות להשפיע לטובה על חיי אזרחי המדינה.

סעיד אלחרומי: ישנן אוכלוסיות ששנים רבות גם סובלות לפחות מאי-השפעה, ואני מתכוון לרשויות ערביות, לאוכלוסייה הערבית וגם לאוכלוסיות מיעוט אחרות, שבכל מה שקשור לוועדת הפנים יהיה להם כאן פתח וננסה לעזור וננסה לקדם את הנושאים ככול האפשר.

סעיד אלחרומי: אני שמח לבקש מיושב-ראש הכנסת להגיד כמה מילים.

מיקי לוי: תודה רבה, חבר הכנסת סעיד אלחרומי.

מיקי לוי: קודם כול, אני רוצה לאחל לך הצלחה מכל הלב.

מיקי לוי: יש לך אתגרים בלתי רגילים.

מיקי לוי: הוועדה הזאת איננה ועדה פשוטה.

מיקי לוי: בכך שמינו אותך לעמוד בראש הוועדה הזאת, אני רואה בכך בהחלט מסר – מסר של חיים משותפים, מסר של ניסיונות כדי להחזיר זכויות, כדי לקבל עוולות.

מיקי לוי: הוועדה הזאת היא אחת הוועדות היותר חשובות.

מיקי לוי: אני אומר לך ברמה האישית שלי – בסדר?

מיקי לוי: לא מעניינת אותי פוליטיקה – שאני שמח שאתה יושב פה.

מיקי לוי: אני שמח שאתה יושב פה, ואנחנו מביטים לעתיד אחר – לעתיד טוב יותר למען ילדינו, נכדינו ונינינו בארץ הזאת, כי אף אחד לא הולך לשום מקום.

מיקי לוי: המינוי שלך לוועדה הזאת הוא, בהחלט, מסר גם למרחב הציבורי וגם למרחב בתוך כל שטח מדינת ישראל, ואין לי בכלל ספק שאתה תעשה את עבודתך נאמנה ביושר וללא משוא פנים.

מיקי לוי: כבר מחר – אחמד, אני מקצר.

מיקי לוי: אני יודע שאתה רוצה להגיד משהו.

מיקי לוי: אל תדאג.

אחמד טיבי: איש קורא את מחשבותיי.

מיקי לוי: אין לי בכלל ספק שאתה תנהל אותה ביד רמה.

מיקי לוי: יש לך כאן צוות מיומן עם ניסיון אדיר.

מיקי לוי: אנחנו לא יודעים הכול.

מיקי לוי: גם כשאני יושב שם למעלה על הכיסא, אני לא יודע הכול.

מיקי לוי: משני הצדדים יש לי יועצת משפטית, ירדנה, ותמיד שומרים שלא אמעד.

מיקי לוי: כך צריך לעשות עם אנשי המקצוע פה בוועדה שיש להם ניסיון אדיר.

מיקי לוי: סומכים עליך, מברכים אותך מכל הלב ובטוחים בהצלחתך.

סעיד אלחרומי: תודה רבה.

מיקי לוי: המשך בדרכך זו.

מיקי לוי: הצלחתך היא הצלחתה של הכנסת – הצלחה של תושבי מדינת ישראל.

סעיד אלחרומי: תודה, מיקי.

סעיד אלחרומי: אנחנו נתחיל בחברי הכנסת.

סעיד אלחרומי: יוליה?

יוליה מלינובסקי: בהצלחה.

סעיד אלחרומי: תודה.

סעיד אלחרומי: יוראי, חברנו.

יוראי להב-הרצנו: שהגענו באמת לרגע הזה.

יוראי להב-הרצנו: יותר מדי זמן הוועדה הזאת לא התקיימה.

יוראי להב-הרצנו: חבר הכנסת בגין אמר:

יוראי להב-הרצנו: יש לנו רוב – בואו נעשה את זה מהר מהר לפני שיושב-ראש הכנסת מגיע.

יוראי להב-הרצנו: אמרתי לו: אדוני חבר הכנסת בגין, עד שעושים את זה, בוא ונעשה את זה כמו שצריך.

יוראי להב-הרצנו: אני רוצה לברך אותך.

יוראי להב-הרצנו: בעיניי, זו הוועדה אולי הכי חשובה בכנסת ישראל שאמורה להתמודד עם איים של הזנחה שהממשלות הקודמות הותירו כאן.

יוראי להב-הרצנו: אני חושב שמאחר שזה יום חג, לא נצלול ויהיה לנו מספיק זמן.

יוראי להב-הרצנו: אני רק רוצה לומר שאני מצפה מאוד לעבודה משותפת ומאומצת סביב האתגר הגדול שאני מזהה, שהוא הכי גדול שנמצא בפנינו: משבר האקלים.

יוראי להב-הרצנו: אני יודע שהנושא חשוב לך, - -

סעיד אלחרומי: בהחלט.

יוראי להב-הרצנו: - - ואני מצפה מאוד לשיתוף הפעולה על מנת שנוכל להתמודד איתו ולשמור על הכדור שלנו למעננו, למען ילדינו ולמען הדורות הבאים.

יוראי להב-הרצנו: בהצלחה רבה, סעיד.

סעיד אלחרומי: תודה, יוראי.

מיקי לוי: אני מתנצל על כך שאני צריך ללכת.

מיקי לוי: בהצלחה מכל הלב.

ירדנה מלר-הורוביץ: בהצלחה.

ירדנה מלר-הורוביץ: יש לך צוות מעולה.

ירדנה מלר-הורוביץ: (יו"ר הכנסת מיקי לוי ומזכירת הכנסת יוצאים מחדר הישיבות.

ירדנה מלר-הורוביץ: )

סעיד אלחרומי: מוסי רז.

מוסי רז: אדוני יושב-ראש הוועדה – אני שמח להגיד את זה: "אדוני יושב-ראש הוועדה" – - -

סעיד אלחרומי: תודה.

מוסי רז: - - סוף-סוף האיש הנכון במקום הנכון.

מוסי רז: ועדת הפנים והגנת הסביבה, אני בטוח שתהיה לך תרומה ענקית בנושא הרשויות המקומיות, ערביות ויהודיות, - -

סעיד אלחרומי: בהחלט.

מוסי רז: - - בתחום של הבנייה והפסקת הרס הבנייה, תכנון מחדש.

מוסי רז: כמובן שאני בטוח שנזכור שהוועדה הזאת היא לא רק ועדת הפנים אלא גם הגנת הסביבה – זה בנפשנו ובנפשו של כל מי שחי פה, גם בארץ הזאת וגם בעולם כולו.

מוסי רז: אני בטוח שאתה האיש המתאים.

מוסי רז: ראה בנו עוזרים שלך.

סעיד אלחרומי: תודה.

סעיד אלחרומי: תודה, מוסי.

סעיד אלחרומי: חבר הכנסת בני בגין, בבקשה.

זאב בנימין בגין: אדוני היושב-ראש, אני שמח על המינוי.

זאב בנימין בגין: בכל זאת אני רוצה להיכנס לכמה שניות לגופם של דברים.

זאב בנימין בגין: רבים עסקו בנושא הזה, וכולם מבינים את החשיבות.

זאב בנימין בגין: אמרת בזהירות – הזהירות היא ראויה – שתהיה השתדלות מחר לשבת ולאשר את תקן הכליאה.

זאב בנימין בגין: זה נושא כמעט בחירום.

זאב בנימין בגין: לפני שניכנס לפיצולי סמכויות, כל עוד הסמכות כאן, צריך לגמור את זה – אם אפשר מחר, מחר – ולא למשוך.

קריאה: אמת.

קריאה: כל עוד הסמכות - - -

זאב בנימין בגין: תודה רבה.

סעיד אלחרומי: תודה, בני.

סעיד אלחרומי: איתן, בבקשה.

איתן גינזבורג: השר קודם.

סעיד אלחרומי: בבקשה.

זאב אלקין: אדוני היושב-ראש, תודה רבה.

זאב אלקין: אני שמח לברך אותך על המינוי לתפקיד הזה.

זאב אלקין: זו ועדה מאוד מאוד משמעותית, שחיי היום-יום של אזרחי מדינת ישראל, בהרבה מאוד מובנים, הם כאן במסגרת הוועדה הזאת, ולכן אין לי ספק שזו תהיה ועדה מאוד מאוד פעילה.

זאב אלקין: אני חושב שחבר הכנסת בגין נתן לזה ביטוי בזה שיש נושאים שמחכים כבר.

זאב אלקין: יש הרבה אנשים במדינת ישראל שחיכו לזה שתתמנה.

זאב אלקין: שאלו כל יום מתי תתמנה.

זאב אלקין: את זה אני אומר לך, כי אותי שאלו.

סעיד אלחרומי: אני חייב להודות שלמדתי את זה על בשרי בשבועיים האחרונים.

זאב אלקין: לכן, אין ספק שתהיה הרבה עבודה לוועדת הפנים.

זאב אלקין: זו ועדה מאוד מאוד איכותית עם צוות איכותי שיודע לעמוד על שלו.

זאב אלקין: יושב לידי היועץ המשפטי של הוועדה.

זאב אלקין: עברנו הרבה מאוד שנים ביחד בבית הזה, והרבה פעמים הסכמנו ולפעמים התווכחנו, אבל זה תענוג לעבוד מול הצוות של הוועדה הזאת.

זאב אלקין: יהיו לכם הרבה אתגרים.

זאב אלקין: אני בין אלה שמארגנים לכם אתגר, ואפילו עוד במושב הזה.

זאב אלקין: אני מקווה שיגיע לפה השבוע חוק ותמ"ל שהוא קריטי, והרבה מאזרחי מדינת ישראל מחכים לו.

זאב אלקין: אני בטוח שיהיה כאן

זאב אלקין: דיון רציני וממצה גם בגרסה החדשה של חוק ותמ"ל.

זאב אלקין: אין לי ספק שתעשה פה חיל, ואנחנו לרשותך.

סעיד אלחרומי: תודה, זאב.

סעיד אלחרומי: תודה, אדוני השר.

סעיד אלחרומי: (השר אלקין יוצא מחדר הישיבות) חבר הכנסת איתן, ואחריו חבר הכנסת ווליד טאהא.

איתן גינזבורג: אדוני היושב-ראש, תודה.

איתן גינזבורג: ברכות על הבחירה, על המינוי כיושב-ראש הוועדה.

איתן גינזבורג: זו ועדת חלום.

איתן גינזבורג: אני ביקשתי להיות בוועדה הזאת.

איתן גינזבורג: אלה נושאים שגדלתי בהם בחיים הבוגרים שלי ובהם עסקתי.

איתן גינזבורג: אני חושב שזו אחת הוועדות החשובות ביותר לאזרחים, והיא נוגעת בכל אחד מאזרחי ישראל.

איתן גינזבורג: לא תמיד יודעים להכיר בחשיבות הוועדה הזאת, אבל אין ספק שהיא נוגעת בתחומים רבים.

איתן גינזבורג: לא ארחיב בנושאים, כי באמת כמי שמגיע מהתחום המוניציפלי, למרות שהופתעתי לגלות שאתה מורה לפיזיקה - - -

וליד טאהא: הוא היה יושב-ראש מועצה.

איתן גינזבורג: אמרתי שהוא מגיע מהמישור המוניציפלי, והופתעתי שהוא הגיע מהפיזיקה.

איתן גינזבורג: פיזיקה והמוניציפלי - - -

קריאה: כן, מהתחום.

איתן גינזבורג: אבל, כמי שהגיע מהמוניציפלי ומבין את החשיבות של התחום הזה, כמה הוא חשוב ונוגע בכל אחד מאזרחי ישראל, אין לי ספק שתעשה עבודה טובה.

איתן גינזבורג: אנחנו כאן נהיה לך גם לעזר, ואולי לעתים גם לאתגר, אבל בטוח שהכוונות של כולנו יהיו לטובת אזרחי מדינת ישראל כולם.

איתן גינזבורג: אני מאוד מאוד נרגש כבר להתחיל את עבודת הוועדה.

איתן גינזבורג: היא הרבה יותר מדי זמן לא פעלה, והגיע הזמן להפשיל שרוולים ולהתחיל לעבוד.

סעיד אלחרומי: איתן, תודה.

סעיד אלחרומי: חבר הכנסת ווליד טאהא.

וליד טאהא: תודה רבה, היושב-ראש.

וליד טאהא: ברכות חמות מכל הלב על הבחירה.

וליד טאהא: אמרת שהודית לחברים שלך ברע"ם שבחרו בך?

וליד טאהא: החברים שלך בחרו באדם הנכון למקום הנכון.

וליד טאהא: סעיד, אתה אדם כישרוני ומקצועי ויודע לעשות את העבודה.

וליד טאהא: אתה תעשה את העבודה, כמובן, עבור כל אזרחי המדינה, יהודים וערבים, ערבים כיהודים, אבל החברה הערבית מצפה ממך גם להציף את כל הסוגיות שקשורות בחברה הערבית.

וליד טאהא: אני ואיתן דיברנו בשבוע החולף המון בנושא תכנון, בנייה, התחדשות עירונית וותטמ"ל.

וליד טאהא: זה נושא שהוא חשוב ביותר לחברה הערבית, כי לנושא הזה יש הרבה נגזרות.

וליד טאהא: התכנון הופקר בחברה הערבית במשך עשרות שנים.

וליד טאהא: במשך שבעה עשורים התכנון הופקר, ומה שלא הופקר ופועלים בו ביתר שאת זה דווקא האכיפה, הצווים והרדיפה.

וליד טאהא: אנחנו רוצים להחליף רדיפה בתכנון.

סעיד אלחרומי: מי כמוני חי את זה ביום-יום.

וליד טאהא: נכון.

וליד טאהא: אתה בא משם.

וליד טאהא: על כן, יש לך רגישות מיוחדת לנושא הזה.

וליד טאהא: לכל אזרח במדינה, ולא משנה היכן הוא גר, מגיע תכנון באותה מידה שיש תכנון ברעננה, בתל-אביב ובכל הערים האחרות.

וליד טאהא: לא לכל הערים יש את הכסף כדי לעשות את זה ולא לכל היישובים.

וליד טאהא: על כן, אנחנו נבוא גם כדי למצוא את הפתרונות לתכנון, את הכספים לתכנון.

וליד טאהא: רוצים להחליף את המגמה הקיימת של תושבים ממורמרים שלא יכולים להוציא רישיון בנייה לבית שלהם בתכנון שיאפשר את זה.

וליד טאהא: מגיע לכל האזרחים לעשות את זה.

וליד טאהא: אז, באמת האדם הנכון במקום הנכון.

וליד טאהא: הרבה ברכות, הרבה הצלחה.

וליד טאהא: תודה רבה.

סעיד אלחרומי: תודה רבה, חבר הכנסת ווליד טאהא.

סעיד אלחרומי: ד"ר אחמד טיבי, חבר הכנסת אחמד טיבי.

אחמד טיבי: חברי חבר הכנסת סעיד אלחרומי וכבוד יושב-ראש הוועדה, אני רוצה לברך אותך על קבלת התפקיד החשוב הזה – יושב-ראש ועדת הפנים.

אחמד טיבי: אין ספק שזה תפקיד מאתגר וחשוב.

אחמד טיבי: הממשק בין הנושאים, שהם גם בתחום הידע והניסיון בעבר שלך כראש מועצה, נושק היטב לתפקיד יושב-ראש ועדת הפנים.

אחמד טיבי: אתה בן הנגב, ואני בטוח שתציף את הנושאים האלה בוועדה ותעשה רבות כדי לסייע גם לציבור שלך וגם לציבור שלנו.

אחמד טיבי: אני מכיר אותך היטב כמי שעוסק ביסודיות בנושאים האלה.

אחמד טיבי: עבדנו יחד בעבר, ואני בטוח שנמשיך לשתף פעולה, גם כשאנחנו בשתי סיעות שונות, ונשמח תמיד לשתף פעולה.

אחמד טיבי: מברוכ.

סעיד אלחרומי: תודה, תודה (אומר דברים בשפה הערבית להלן התרגום החופשי: תודה, תודה האל יברך אותך אבו כאמל )(הכינוי של ח"כ טיבי).

סעיד אלחרומי: חבר הכנסת אוסאמה סעדי, בבקשה.

אוסאמה סעדי: אדוני היושב-ראש, מברוכ, בהצלחה.

אוסאמה סעדי: הצלחתך היא הצלחתנו כולנו, יהודים וערבים, כל אזרחי המדינה, אבל במיוחד אנחנו באים מחברה שאנחנו מייצגים על אף חילוקי הדעות והיריבות.

אוסאמה סעדי: אבל, זה כבר מאחורינו.

אוסאמה סעדי: אתם ואנחנו עכשיו ניאבק ונילחם כדי להביא הישגים ופתרונות למצוקות הרבות, והן רבות, לחברה בכלל אבל לחברה הערבית בפרט, ובפרט לנגב.

אוסאמה סעדי: והיינו בוועדה הפנים כמה שנים טובות ועבדנו, ולפחות אני יכול להגיד לך שיש לך צוות מדהים, מנהלת הוועדה, היועצים המשפטיים, תומר וגלעד.

אוסאמה סעדי: אנחנו חווינו כמה מהחוקים הגרועים פה בוועדה.

אוסאמה סעדי: אני מקווה שלפחות בעידן שלך אנחנו לא נחווה עוד חוקים כאלה.

סעיד אלחרומי: נתאמץ.

אוסאמה סעדי: נתאמץ.

אוסאמה סעדי: אומנם נלקחו כמה סמכויות מהוועדה, אבל בכל זאת מה שנשאר הוא המון ורחב: תכנון ובנייה – כל העניין הזה של הרשויות המקומיות.

אוסאמה סעדי: לפחות אתה מתחיל ברגל ימין בעניין של תקן הכליאה, שבינתיים, בשבועיים האלה, זה עדיין פה – אז בוא וננצל את העניין הזה, כי השחרור של רבים מהאסירים מעוכב בגלל תקן הכליאה.

אוסאמה סעדי: למרות שאנחנו באופוזיציה ואתה עכשיו יושב-ראש בקואליציה אבל אנחנו - - -

וליד טאהא: - - -

אוסאמה סעדי: בכל מה שקשור להצעות חוק חברתיות ובכל מה שקשור להחלטות וחוקים שהם לטובת החברה בכלל ולטובת האזרחים הערבים בפרט, אנחנו נעבוד ביחד וניאבק ביחד כדי להשיג את ההישגים האלה.

אוסאמה סעדי: מברוכ, ותצליח.

סעיד אלחרומי: תודה, חבר הכנסת אוסאמה סעדי.

סעיד אלחרומי: חברת הכנסת שירלי פינטו, בבקשה.

שירלי פינטו קדוש: קודם כול, אני רוצה לברך אותך על המינוי להיות יו"ר ועדת הפנים.

שירלי פינטו קדוש: אני חושבת שהוועדה הזאת היא אחת הוועדות החשובות פה בכנסת מכמה סיבות.

שירלי פינטו קדוש: אנחנו מדברים פה על רשויות ועל ערים שבהם התושבים האזרחים שלנו גרים, גם בני מיעוטים וגם אנשים עם מוגבלויות, וכולם זקוקים ליחס ולהתייחסות מאוד גדולה גם בנושא ההנגשה.

שירלי פינטו קדוש: אני בטוחה שפה אנחנו נמצא את המענה המקיף לאותה אוכלוסייה – גם הנגישות בין הערים ובתוך הערים.

שירלי פינטו קדוש: יש לנו הרבה עבודה לעשות ביחד, ואני בטוחה שנעשה את זה בצורה נפלאה.

סעיד אלחרומי: תודה, שירלי.

שירלי פינטו קדוש: המון בהצלחה.

סעיד אלחרומי: אני מאוד שמח שיש לי חברת ועדה כמוך.

סעיד אלחרומי: ביחד אנחנו נעשה המון דברים טובים, אינשאללה.

שירלי פינטו קדוש: תודה.

סעיד אלחרומי: חבר הכנסת רון כץ, בבקשה.

רון כץ: קודם כול, אני רוצה לברך אותך.

רון כץ: אני מאמין גדול ביכולות שלך.

רון כץ: ממה שהספקתי להכיר, אני יודע שאתה תוביל את הוועדה הזאת למקומות הנכונים.

רון כץ: אני הייתי ממלא מקום ראש עיריית פתח-תקווה, אז אני גדלתי במוניציפלי ואני יודע ומבין כמה הרשויות המקומיות הן, בעצם, הדבר הראשון שהאזרח רואה.

רון כץ: ביום-יום שלו אנחנו שם.

רון כץ: חוק תכנון ובנייה לא מבדיל רשות ערבית לבין רשות יהודית או כל דבר אחר, וכך הוועדה הזאת צריכה להתנהג.

רון כץ: יש הרבה מאוד עבודה לעשות פה, ואני מאוד שמח שאני חלק מהוועדה שאתה מוביל.

רון כץ: אני מקווה שנעשה דברים גדולים וטובים ומהירים פה ביחד.

סעיד אלחרומי: ממש מהירים.

סעיד אלחרומי: תודה, רון.

סעיד אלחרומי: אבקש מחברת הכנסת לשעבר, אימאן חטיב יאסין, שכיבדה אותנו והגיעה, להגיד כמה דברים, ונסיים עם ד"ר מנסור עבאס.

אימאן ח'טיב יאסין: (אומרת דברים בשפה הערבית להלן התרגום החופשי: יישר כוח, ובשעה טובה.

אימאן ח'טיב יאסין: )

סעיד אלחרומי: (אומר דברים בשפה הערבית להלן התרגום החופשי: תבורכי.

סעיד אלחרומי: )

אימאן ח'טיב יאסין: מובראכ.

אימאן ח'טיב יאסין: אין ספק שאלו רגעים מאוד מאוד מיוחדים, ובטוחה אני בכישרונות שהתברכנו בהם בתוך רע"ם, ואתה אחד מהם.

אימאן ח'טיב יאסין: אין ספק שהמקום, העבר והניסיון שאתה מביא לכאן יקדמו קודם כול ובמיוחד את המקום שבו אתה נולדת.

אימאן ח'טיב יאסין: (השר עיסאווי פריג' נכנס לחדר הישיבות.

אימאן ח'טיב יאסין: 13:52) יש לנו בהחלט ציפייה, כחברה ערבית, ואני בטוחה שגם אתה יכול ותעשה את מה שאפשר והכול למען קידום כל הסוגיות הבוערות בתוך החברה הישראלית.

אימאן ח'טיב יאסין: אז, נכון, אנחנו ברע"ם התברכנו, ובתוכם אני – גם החברה הישראלית מתברכת באדם כמוך.

אימאן ח'טיב יאסין: לעבודה – יש הרבה מה שצריך לקדם.

אימאן ח'טיב יאסין: בהצלחה.

סעיד אלחרומי: (אומר דברים בשפה הערבית להלן התרגום החופשי: אני מודה לך מאוד.

סעיד אלחרומי: תודה, תודה רבה.

סעיד אלחרומי: ) תודה, תודה רבה.

אימאן ח'טיב יאסין: לרשותך תמיד.

סעיד אלחרומי: תודה.

סעיד אלחרומי: חבר הכנסת ד"ר מנסור עבאס, בבקשה.

סעיד אלחרומי: נסיים עם כבוד השר.

מנסור עבאס: כמובן שאני מצטרף לכל הברכות לאחי, חברי וידידי סעיד.

מנסור עבאס: האיש הוא איש ראוי והאיש הנכון במקום הנכון.

מנסור עבאס: אני בטוח שהוא יוביל את הוועדה ויצטיין כיו"ר ועדת הפנים.

מנסור עבאס: זו הזדמנות גם לשרת את הציבור הערבי בנגב במיוחד.

מנסור עבאס: כולם מחכים ומצפים.

מנסור עבאס: יש הרבה אתגרים שצריך לקדם בנגב, אבל גם בכל החברה הערבית.

מנסור עבאס: אבל, זו גם הזדמנות, סעיד, להוכיח שאנחנו יכולים להוביל ולקדם דברים במעמד ממלכתי – לשרת את כל אזרחי המדינה ולתת דוגמה ראויה.

מנסור עבאס: אני חושב שהתפקיד שאתה עכשיו נושא על כתפיך הוא שליחות, ויש לזה הרבה משמעויות במיוחד לנו, כרע"ם, שמנסה לקדם תהליך פוליטי של שותפות אזרחית והשתלבות, והצלחה שלך בתפקיד תצדיק את התהליך שאנחנו מובילים.

מנסור עבאס: תרשו לי לומר כמה מילים בערבית.

מנסור עבאס: (אומר דברים בשפה הערבית להלן התרגום החופשי: אחי סעיד, אנו גאים בך, אתה האדם הנכון במקום הנכון.

מנסור עבאס: הכלי שאתה מקבל היום לידיך, כלומר ראשות ועדת הפנים, הינן כלי חשוב מאוד לטפל בענייני החברה הערבית שלנו בכלל, ואנשינו בנגב בפרט, ובמיוחד הכפרים הבלתי מוכרים בנגב.

מנסור עבאס: וכמובן שהבחירה באח סעיד למעמד הזה היא בחירה נכונה 100%, לאור הייחודיות של המקום ממנו באת, הניסיון העשיר שיש לך, לרוח הטובה ולסבלנות והיכולת להבין את המצב בצורה מצוינת, בעזרת השם האל יגרום לך הצלחה ושהצלחתך בהנהגת והנהלת ועדה זו, אינדיקטור טוב לנו, ליכולת שלנו כחברה ערבית וכרע"מ להצלחה במסלול הפוליטי בו אנו הולכים.

מנסור עבאס: תבורך ושהאל יעזור לך.

מנסור עבאס: )

סעיד אלחרומי: תודה, ד"ר מנסור.

סעיד אלחרומי: (אומר דברים בשפה הערבית להלן התרגום החופשי: תודה, ד"ר מנסור.

סעיד אלחרומי: אני מודה לך אחי וידידי.

סעיד אלחרומי: ) אנחנו מסיימים עם השר עיסאווי פריג' שכיבד אותנו בנוכחותו.

סעיד אלחרומי: בבקשה, כבוד השר.

עיסאווי פריג': שלום רב לכולם.

עיסאווי פריג': לפני שאתחיל את דבריי, איכשהו ראיתי את חבר הכנסת מנחם – בני בגין.

זאב בנימין בגין: סגולה לאריכות ימים.

זאב בנימין בגין: הכול בסדר.

זאב בנימין בגין: מבינים גם את ההבדלים.

זאב בנימין בגין: כבוד השר, סע.

עיסאווי פריג': ברגע שראיתי את חברי – ואני אומר "חברי", ואני אומר את זה בגאווה – בני בגין, חבר הכנסת, שנמצא בין הנוכחים, זה אומר לי, כערבי, כאזרח מדינת ישראל, הרבה – האירוע שאנחנו נמצאים כאן ומדברים עליו.

עיסאווי פריג': חברים, ראשית, אני רוצה להגיד לך: מברוכ, מברוכ, לחבר כנסת שמאוד הערכתי וראיתי בך אדם שבא לעבוד.

עיסאווי פריג': ההזדמנות שאתה מקבל כאן היא הזדמנות לכל אזרחי ישראל, יהודים וערבים, מהצפון ומהדרום, שחבר הכנסת סעיד אלחרומי בא להיות יושב-ראש ועדה ממלכתי, יושב-ראש ועדה שיעבוד לכולם.

עיסאווי פריג': כן, הוא חבר כנסת ערבי, והוא יהיה טוב ומיוחד.

עיסאווי פריג': באותו הקשר, אני חייב לציין, ואני לא יכול לברוח מזה, שעצם העבודה וגילוי האומץ הנדיר שרע"ם וד"ר מנסור עבאס והחברים גילו בפתיחת הדלת וקבלת ההחלטה להשפיע מבפנים – אנחנו רואים את התוצאות שלה היום.

עיסאווי פריג': מגיע לכם שאפו על האומץ שאחרים ידעו ויודעים שזו הדרך אבל לא גילו את אותה רמת אומץ שאתם גיליתם.

עיסאווי פריג': שאפו, ואני אומר לכם: זו הדרך הנכונה.

עיסאווי פריג': ימים יגידו, וההיסטוריה תשפוט אותנו, שאנחנו עשינו את המהלך הנכון והרצוי שהציבור הערבי אצלנו במדינה מחכה לראות את זה.

עיסאווי פריג': חברים, זה לא סוד, ואני אומר לכם, חבריי היהודים והערבים, חבר הכנסת ידידי מוסי רז וחבר הכנסת יוראי – תמיד קשה להגיד- - -

יוראי להב-הרצנו: הכול בסדר.

עיסאווי פריג': חבריי, הציבור הערבי נמצא ב-stand by, בהמתנה לגבי מה ממשלת השינוי וכניסת רע"ם, מרצ וכולנו לתוך הממשלה הולכת להביא ואיך תיטיב עם הציבור שלנו – שמגיע לנו, פשוט מאוד.

עיסאווי פריג': הוועדה הזו, שבעיניי היא ועדת מפתח, יהיה חלק גדול, חברי סעיד, ואכן החזרת הצדק והשוויון למסלול.

עיסאווי פריג': אני אישית, כשר, כחבר, כאיש שמכיר אותך, כאיש שיודע מאיפה אתה בא, כראש עיר מוצלח, כבן אדם מקובל ורצוי באזור, כחבר כנסת אהוד, אני בטוח שאתה תהיה יושב-ראש ועדה פתוח, מקצועי, מקיף ועם ראייה שתחזור לטובה של כולנו.

עיסאווי פריג': מברוכ, ואני אגיד שתי מילים בערבית.

עיסאווי פריג': אי-אפשר שרק הערבים מדברים עברית - - -

מוסי רז: אמרת "מברוכ" – מילה ראשונה.

אימאן ח'טיב יאסין: מה, סופרים?

עיסאווי פריג': (אומר דברים בשפה הערבית להלן התרגום החופשי: ידידי סעיד, קשה, ואני לא מצליח למצוא את המילים כדי להביע שמחתי שאני רואה חבר כנסץ מבני החברה שלי, במעמד הזה.

עיסאווי פריג': אלף ברכות, כולנו חיילים ומגויסים למען הצלחתך.

עיסאווי פריג': )

קריאה: צריך לדאוג לתרום.

עיסאווי פריג': יש טלוויזיה, והטלוויזיה שומרת את הכול.

עיסאווי פריג': חברים, אתם תופתעו לטובה.

עיסאווי פריג': הוועדה הזאת תהיה לטובת כולם ותענה על הצרכים.

קריאה: בעזרת ה'.

יוראי להב-הרצנו: לא נופתע כי אין לי ספק.

אימאן ח'טיב יאסין: זו הגדולה של הערבים.

יוראי להב-הרצנו: צריך לדאוג לתרגום.

סעיד אלחרומי: חברים, אני מודה לכולם על המילים החמות ועל המילים שיצאו מהלב.

סעיד אלחרומי: כפי שאמרו חבריי וכפי שאמרתי בהתחלה, אנחנו יוצאים לדרך חדשה – דרך של עשייה למען כלל אזרחי ישראל.

סעיד אלחרומי: כמובן שיש לי על הגב נדוניה לא פשוטה שמגיעה מהנגב, שם המצב לא פשוט – הכפרים הלא מוכרים, וכל המצב המשווע לעשייה שם יהיה נוכח בוודאות על שולחן הוועדה.

סעיד אלחרומי: אבל, גם שאר המיעוטים במדינה וכלל אזרחי המדינה.

סעיד אלחרומי: אני, שוב, מודה לכולם.

סעיד אלחרומי: לפני שאני מסיים, אנחנו כבר מחר נעשה דיון – מה שביקשת, חבר הכנסת בני בגין, ושאר החברים – בנושא האסירים.

סעיד אלחרומי: לאה כבר תוציא זימון לגבי השעה.

סעיד אלחרומי: בהצלחה לכולנו.

סעיד אלחרומי: יאללה, לעבודה.

סעיד אלחרומי: תודה רבה.

סעיד אלחרומי: הישיבה נעולה.